

**ด่วนที่สุด**

ที่ มท ๐๘12/ กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐3๐๐

 กันยายน 256๔

เรื่อง การบันทึกข้อมูลในระบบการติดตามข้อมูลปริมาณงานของท้องถิ่นอำเภอ (Workload Tracking System)

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนมาก ที่ มท ๐๘๑๒/ว ๑๔๖๕ ลงวันที่ ๒๓ เมษายน ๒๕๖๔

สิ่งที่ส่งมาด้วย แบบรายงานสถานะการบันทึกข้อมูลในระบบการติดตามข้อมูลปริมาณงานของท้องถิ่นอำเภอ

 (Workload Tracking System) ของทุกจังหวัด จำนวน ๑ ชุด

ตามที่กรมส่งเสริมการปกครองท้องถิ่น กำหนดให้มีระบบการติดตามข้อมูลปริมาณงาน
ของท้องถิ่นอำเภอ (Workload Tracking System) เพื่อนำข้อมูลดังกล่าวไปประกอบการจัดทำข้อเสนอการเสนอ
ขอปรับปรุงโครงสร้างการแบ่งส่วนราชการของกรมส่งเสริมการปกครองท้องถิ่น โดยได้จัดการประชุมชี้แจง
เมื่อวันจันทร์ที่ ๑๙ กรกฎาคม 2564 เวลา ๑๓.๓๐ น. ผ่านระบบ Zoom ให้แก่สำนักงานส่งเสริมการปกครองท้องถิ่นจังหวัดทุกจังหวัด ซึ่งมีหัวหน้าผู้ตรวจราชการกรม (นายธวัชชัย เลี้ยงประเสริฐ) เป็นประธานการประชุมฯ เพื่อแจ้งรายละเอียดการบันทึกข้อมูลในระบบฯ และกำหนดระยะเวลาการบันทึกข้อมูลฯ ที่ให้ท้องถิ่นอำเภอบันทึกข้อมูลปริมาณงานตามขอบเขตภารกิจ จำนวน ๘ ด้าน ระหว่างวันที่ ๑ สิงหาคม - ๑๕ กันยายน ๒๕๖๔ และให้ผู้อำนวยการกลุ่มงานส่งเสริมและประสานท้องถิ่นอำเภอยืนยันการบันทึกข้อมูลของท้องถิ่นอำเภอ ระหว่างวันที่ ๑๖ - ๒๕ กันยายน ๒๕๖๔ ความละเอียดทราบแล้ว นั้น

เนื่องจากปัจจุบันสถานะการบันทึกข้อมูลของท้องถิ่นอำเภอยังไม่ครบถ้วน สมบูรณ์ ในการนี้ กรมส่งเสริมการปกครองท้องถิ่น จึงขอความอนุเคราะห์จังหวัดแจ้งการดำเนินการไปยังสำนักงานส่งเสริม
การปกครองท้องถิ่นจังหวัด ดังนี้

๑. ขอให้สำนักงานส่งเสริมการปกครองท้องถิ่นจังหวัดมอบหมายผู้อำนวยการกลุ่มงานส่งเสริมและประสานงานท้องถิ่นอำเภอเร่งรัดติดตามท้องถิ่นอำเภอในจังหวัดบันทึกข้อมูลในระบบการติดตามข้อมูลปริมาณงานของท้องถิ่นอำเภอ (Workload Tracking System) ให้ครบถ้วน สมบูรณ์

๒. แจ้งขยายระยะเวลาการบันทึกข้อมูลในระบบดังกล่าว โดยกำหนดให้ท้องถิ่นอำเภอสามารถบันทึกข้อมูลฯ ได้ถึงวันที่ ๓๐ กันยายน ๒๕๖๔ และขอให้ผู้อำนวยการกลุ่มงานส่งเสริมและประสานงานท้องถิ่นอำเภอยืนยันการบันทึกข้อมูลฯ ของท้องถิ่นอำเภอในจังหวัด ได้ถึงวันที่ ๘ ตุลาคม ๒๕๖๔

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัตนเสนีย์)

 อธิบดีกรมส่งเสริมการปกครองท้องถิ่น

ร.อสถ. ......................................................................../ ก.ย. ๖๔

ผอ.ก.พ.ร...................................................................../ ก.ย. ๖๔

 กษิดิศ นวผ.ชก. ........................................................../ ก.ย. ๖๔

 รวมพร นวผ.ชก. ........................................................./ ก.ย. ๖๔

กลุ่มพัฒนาระบบบริหาร

โทร. ๐ ๒๒๔๑ ๙๐๐๐ ต่อ 1251-๒

ร.อสถ. ................................................................./ มิ.ย. ๖๔

 ผอ.ก.พ.ร. ............................................................/ มิ.ย. ๖๔

กษิดิศ นวผ.ชก. .................................................../ มิ.ย. ๖๔

 รวมพร นวผ.ชก. ................................................../ มิ.ย. ๖๔

ผู้ประสานงาน นายกษิดิศ ครุฑางคะ, นางสาวรวมพร อินทร์แก้ว